ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670010259


ขอความอนุเคราะห์ให้จัดสรรงบประมาณก่อสร้างสะพานลอยคนข้าม บริเวณ ถนน พรานนก - พุทธมณฑลสาย 4 (ถนนพระเทพ) แขวงบางพรม เขตตลิ่งชัน กรุงเทพมหานคร จุดสังเกตบริเวณดังกล่าวจะอยู่หน้าวัดเพลงกลางสวน อีกฝั่งเป็นตลาดดอกไม้ปากคลองตลาดใหม่ (ระบุตามผู้ร้องแจ้ง) เนื่องจากผู้ร้องแจ้งว่าบริเวณหน้าวัดเพลงกลางสวนไม่มีสะพานลอยคนข้าม ซึ่งทำให้ไม่สะดวกในการสัญจร ผู้ร้องต้องการให้มีการก่อสร้างสะพานลอยคนข้ามบริเวณหน้าวัดดังกล่าว โดยผู้ร้องแจ้งว่าเมื่อก่อนที่ยังไม่มีถนนพระเทพ จากสามแยกไฟฉาย ไปบรรจบถนนพุทธมณฑล สาย 4 สามารถเดินทางไปทำบุญที่วัดเพลงกลางสวนได้อย่างสะดวกสบาย แต่เมื่อมีการสร้างถนนพระเทพดังกล่าว ซึ่งมี 8 เลนจราจร ทำให้ข้ามถนนไม่ได้ พี่น้องสองฝั่งถูกตัดขาดออกจากกัน ติดต่อกันยากลำบากขึ้น ลูกหลานที่บวชเป็นพระภิกษุสงฆ์อยู่ที่วัดเพลงกลางสวนก็ไม่สามารถมาบิณฑบาตได้ ผู้สูงอายุก็ไม่สามารถไปใส่บาตรได้ และไม่สามารถไปเที่ยวงานประจำปีที่วัดดังกล่าวได้ ผู้ร้องแจ้งว่าบริเวณหน้าวัดเพลงกลางสวนมีจุดกลับรถ แต่ไม่สามารถข้ามได้ เพราะกระชั้นชิด (ระบุตามผู้ร้องแจ้ง) มีอุบัติเหตุรถชนกันบ่อยครั้ง จะต้องไปตรงบริเวณพุทธมณฑลสาย 1 แล้วย้อนกลับมา (ระบุตามผู้ร้องแจ้ง) ส่งผลให้ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องจัดสรรงบประมาณก่อสร้างสะพานลอยคนข้าม เพื่ออำนวยความสะดวกให้กับประชาชนต่อไป

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #bkkrongtook